open-index/open-wikipedia-markdown huggingface dataset:
Sepang International Circuit

**Sepang International Circuit (SIC)** er en racerbane ved byen Sepang i delstaten Selangor i Malaysia. Den ligger rundt 2 kilometer øst for Kuala Lumpur internasjonale lufthavn, og drøyt 40&nbsp;km sør for hovedstaden Kuala Lumpur. Banen benyttes til Formel 1-løpet Malaysias Grand Prix, som første gang ble arrangert her i 1999, samme år som anlegget ble åpnet. Banen benyttes også til MotoGP, og også til flere asiatiske motorsportsserier. 

## Historie
Banen er designet av Hermann Tilke, som senere også har designet flere andre F1-bane, blant annet Shanghai, Bahrain og Istanbul. Byggingen av banen startet 21. november 1997, og banen ble offisielt åpnet 7. mars 1999.

Banerekorden er på 1:34,223 og ble satt av Juan Pablo Montoya under Malaysia Grand Prix i 2004. Den raskeste runden som er kjørt på banen er 1:34,175 og ble satt av Lewis Hamilton under fritrening 2. april 2010.

## Banebeskrivelse
Hovedbanen er 5,54 kilometer lang, og er kjent for sine sveipende kurver og brede rettstrekninger. Et særtrekk ved banen er den svært lange bakre langsida, som ligger nesten parallelt med start/mål-langsida og er adskilt fra denne med bare en enkelt, trang hårnålssving. Start/mål-langsida er 925 meter lang.

Sepangbanen kan også brukes som to mindre, adskilte baner. Den nordre sløyfa består av den første halvdelen av hovedbanen, men svinger tilbake og inn på start/mål-langsida etter sving 6 og er 2,71 kilometer lang. Sørsløyfa dannes av den andre halvdelen av hovedbanen, og er 2,61 kilometer lang. Her blir den lange bakre langsida brukt som start/mål-langside som fører inn på hovedbanens sving 8, som i denne konfigurasjonen blir en hårnålssving.

Anlegget inneholder også gokart-bane og fasiliteter for motocross.

## Referanser


## Eksterne lenker
*
Painkiller

**Painkiller** kan vise til:

*Painkiller (album) – et Judas Priest-album
*Painkiller (band) – et amerikansk metal-band
Lee Ranaldo

**Lee Ranaldo** (født 3. februar 1956) er en profesjonell amerikansk gitarist, mest kjent som medgrunnleggeren av rockebandet Sonic Youth. 

## Bibliografi
* *jrnls80s* ISBN 1-887128-31-x (198 lk)
* *Lengths & Breaths* ISBN 0-934953-79-1 (110 lk, Waterrow Press)
* *Road Movies* ISBN 1-932360-73-5 (165 lk, Softskull Press)
* *Bookstore* ISBN 1-885175-06-X (99 lk)
* *Moroccan Journal* (28 lk, Ring Taraigh)

## Album
* *From Here to Infinity* (1987) 
* *A Perfect Day* EP (1992) 
* *Scriptures of the Golden Eternity* (1993) 
* *Broken Circle / Spiral Hill* EP (1994) 
* *East Jesus* (1995) 
* *Clouds* (1997) 
* *Dirty Windows* (1999) 
* *Amarillo Ramp (For Robert Smithson)* (2000) 
* *Outside My Window The City Is Never Silent – A Bestiary* (2002) 
* *Text Of Light* (2004) 
* *Maelstrom From Drift* (2008) 
* *Countless Centuries Fled Into The Distance Like So Many Storms* EP (2008)

## Referanser


## Kilder
* bio allmusic

## Eksterne lenker
* 
* 
* 
* wwwsonicyouth.com/lee
San Marino Calcio

**San Marino Calcio** er en sanmarinsk fotballklubb fra Serravalle. Klubben ble grunnlagt i 1960 som **S.S. Serenissema**. I 1973 slo klubben seg sammen med **[[A.C. Juvenes/Dogana|S.S. Juvenes]]**, og skiftet navn til **A.C. San Marino** (*Associazione Calcio San Marino*), og senere til dagens navn.

## Historie

Klubben ble grunnlagt i 1960, av San Marinos fotballforbund for å få en profesjonell klubb til å representere republikken San Marino i den italienske ligaen. Klubben ble senere kjøpt av sanmarinske og italienske intreprenører.

San Marino Calcio er det eneste laget fra San Marino som får lov til å delta på et profesjonelt nivå i det italienske ligasystemet, men et annet lag fra San Marino, *A.C. Juvenes/Dogana*, spiller i amatørligaer i Italia.

Siden den sanmarinske fotballigaen er en amatørliga, er San Marino Calcio også det eneste profesjonelle klubben i republikken.
Laget spiller i Serie C2 etter å ha rykket ned i 2006&ndash;2007 season. Lagets farger er hvit og lys blå. 

San Marino Calcios sponsor er Alfa Lum, som også er sponsor av Coppa Italia.

## Stadio Olimpico
Stadio Olimpico er San Marino Calcios hjemmebane i Serravalle og ble bygget i 1969. Den er også hjemmebanen til San Marinos herrelandslag i fotball og klubben A.C. Juvenes/Dogana. Stadio Olimpico har en kapasitet på 7000, bare sitteplasser.

## Referanser



## Eksterne lenker
*
Mick Harris

**Michael John Harris** (vanligvis kjent og kreditert som **Mick Harris**) (født 1967) er en britisk musiker. Han ble først kjent på 1980-tallet som trommeslager for forskjellige punk rock- og grindcore-band (spesielt det banebrytende grindcore-bandet Napalm Death). Han er av mange sett på som oppfinneren av blast beats, som senere har blitt en nøkkelkomponent innen ekstrem metal og grindcore. Fra midten av 1990-tallet har han imidlertid primært arbeidet innen ambient og elektronisk musikk, og hans hovedprosjekter er Scorn og Lull. Ifølge All Music Guide har Harris's «sjanger-overspennende aktiviteter gjort mye for å riste opp i hodene, forventningene og platesamlingene til grupper av publikum som tidligere har hatt et aggressivt motsetningsforhold.» 

## Biografi
Harris' platedebut var som Napalm Deaths andre trommeslager, og han ble med i gruppen etter at grunnleggeren Miles «The Rat» Ratledge forlot bandet i november 1985. Hans første live-opptreden med bandet var 18. januar 1986, da de åpnet for Amebix. Harris var den eneste bandmedlemmet som forble i den urolige gruppen gjennom mange endringer i besetningen, men han forlot dem til slutt i 1991, like etter turnéen for *[[Harmony Corruption]]*. Mens han var i Napalm Death spilte Harris også trommer for Doom og Extreme Noise Terror, og deltok i et sideprosjekt med Mitch Harris kalt Defecation, som laget én plate, *Purity Dilution*, gjennom Nuclear Blast.

Etter å ha sluttet i Napalm Death startet Harris bandet Scorn sammen med Napalm Deaths opprinnelige bassist og vokalist Nic Bullen. Scorn utga flere godt mottatte album og EPer tidlig på 1990-tallet, og dannet en unik fusjon av eksperimentell heavy metal, elektronisk musikk, og mørk dub-musikk. Bullen forlot Scorn i 1995, men Harris fortsatte å gi ut album under Scorn-navnet, og utforsket mørke og minimalistiske dub/trip hop-territorier, med fokus på ekstremt lave bassfrekvenser på høyt volum. Harris' arbeid forvarslet mange aspekter ved dubstep-moten midt på 2000-tallet.

Harris var involvert i mange andre prosjekter i tillegg til Scorn, blant annet Lull (hans rytmeløse mørke ambient-prosjekt) og Painkiller, og har samarbeidet med John Zorn, James Plotkin, Justin Broadrick, Bill Laswell, Mark Spybey og mange andre. Harris laget også en rekke drum and bass-utgivelser under navnet Quoit, og drev sitt eget eksperimentelle *drum and bass*-plateselskap, Possible, fra 1996-1998. Hed Nod, en sub-label av Disques Hushush, var eksklusivt tilegnet en serie av Harris' solo-sessions fra 1999-2001.

## Eksterne lenker
* 
* 
* Offisiell diskografi
Tom A. Schanke

**Tom Albert Færden Schanke** (1940&ndash;2017) var en norsk siviløkonom, idrettsleder og idrettshistoriker.

Ved stortingsvalget i 1981 stilte han til valg i Oslo for sitt eget politiske parti, Tom A. Schankes Parti. Partiet fikk 826 stemmer, noe som utgjorde 0,3 % av stemmene i byen. Partiet stilte ikke til valg senere.

I 1987 vedtok Fotballtinget hans forslag om at alle uavgjorte seriekamper i Norge skulle avgjøres med straffesparkkonkurranse. Ordningen ble bare praktisert det ene året. Schanke var daglig leder av Norsk Fotballs Venner (NFV) 1985–2005. Foreningens største arrangementer var ti Liverpool-festivaler på Ullevaal Stadion 1991–2000, og 21 cupfinalefester på Oslo Plaza 1985–2005. I perioden 2000–2010 arrangerte Schanke fem OL-gallaer for regjeringen på Oslo Plaza.

I 2006 var han forfatter av *[[Norsk idrettsleksikon]]*, utgitt på Giga Forlag. I 2007 var han forfatter av en utvidet versjon av verket utgitt på Aller Forlag. I 2012 utvidet han *Norsk idrettsleksikon* ytterligere til fire bind og ga det ut på sitt nystartede forlag Tom A. Schankes Idrettsforlag.

I 2013 mottok Schanke den nordiske leder- og journalistprisen, Torsten Tegnérs minnepris og stipend, som den tredje norske siden prisen ble innstiftet i 1989. I 2015 mottok han NIFs hederstegn for fortjenstfullt arbeid for norsk idrett.

## Bibliografi
* : *Norsk idrettsleksikon*, Giga Forlag, 108 sider. ISBN 82-8156-021-5
* : *Norsk idrettsleksikon*, Aller Forlag, 505 sider. ISBN 978-8-28-156044-4
* : *Norsk idrettsleksikon*, Tom A. Schankes Idrettsforlag, 1152 sider. ISBN 978-82-303-2060-0

## Referanser




## Eksterne lenker
*
Painkiller (band)

**Painkiller** (også skrevet **Pain Killer**) er et amerikansk band opprinnelig dannet i 1991.  Stilen deres er eksperimentell og kan beskrives som en blanding av grindcore og avant-garde jazz. Senere album har også tatt opp elementer av ambient og dub.
 
De tre primære medlemmene i bandet er: John Zorn på saksofon, Bill Laswell på bass og Mick Harris (ex-Napalm Death og grunnleggeren av Scorn) på trommer. Bandet har også latt mange musikere gjøre gjesteopptredener, både live og i studio, for eksempel Yamatsuka Eye, Buckethead, Mike Patton, Makigami Koichi, Justin Broadrick og G. C. Green fra Godflesh og Keiji Haino fra Fushitsusha.
 
Harris forlot bandet i 1995 for å dedikere seg fullt og helt elektronisk musikk, og etter hans avgang antok mange at Painkiller var dødt. Imidlertid har Zorn og Laswell gjenopplivet bandnavnet og har spilt noen konserter med Hamid Drake eller Yoshida Tatsuya som trommeslager.  
 
## Diskografi
**[[Guts of a Virgin]]*, EP, (Earache, 1991)
**[[Buried Secrets]]*, EP, (Earache, 1992)
***', (Toy's Factory, 1993)
*''[[Execution Ground]]'', (Subharmonic, 1994)
***', (Tzadik, 1997)
**Guts of a Virgin/Buried Secrets*, (Earache, 1998)
***, (Tzadik, 2002)
**[[50th Birthday Celebration Volume Twelve]]*, (Tzadik, 2005) – dette albumet har med Drake og Patton, og er det eneste på listen som Harris ikke spiller på.
 
(En viss overlapping eksisterer i diskografien: *Guts of a Virgin/Buried Secrets* er åpenbart en samling av de to første EP-ene på en enkelt CD, og *Collected Works* kombinerer de første to EP-ene med *Execution Ground* og en live bonusdisk.)

## Eksterne lenker
*
Sherco

**Sherco** er en spansk og fransk motorsykkelprodusent som har spesialisert seg på produksjon av offroad-motorsykler. Sherco produserer enduro-, supermotard og trialsykler.

Bedriften ble etablert i 1998 og har to fabrikker. Trialsyklene blir produsert ved fabrikken i Caldes de Montbui i Spania, ca. 30 km nord for Barcelona, De øvrige syklene blir produsert ved fabrikken i Nîmes i Frankrike.

## Eksterne lenker
*
Folkeavstemning om pensjonsspørsmålet

**Folkeavstemning om pensjonsspørsmålet** var en folkeavstemning i Sverige som ble avholdt 13. oktober 1957 og gjaldt organiseringen av pensjonssystemet.

Det var tre alternative svar en kunne gi. Den ene var en allmenn og obligatorisk tjenestepensjon, den andre var en frivillig tilleggspensjon og økt folkepensjon, mens det tredje alternativet var en tjenestepensjonsordning organisert av arbeidsmarkedets parter.

SAP og Sveriges kommunistiska parti støttet forslag en, Centerpartiet nummer to og Folkpartiet og Høyrepartiet det tredje forslaget.

Resultatet ble:
* Forslag 1 – 45,8 prosent
* Forslag 2 – 15,0 prosent
* Forslag 3 – 35,3 prosent
* Blanke – 3,9 prosent

## Etterspillet
Sosialdemokratene mente avstemningen viste at deres forslag hadde fått flest stemmer og kunne gjennomføres gjennom innføringen av allmenn tjenestepensjon. Centerpartiet forlot regjeringen som en følge av dette og Folkpartiet og Høyrepartiet forsøkte å få Centerpartiet med på et regjeringsskifte med Bertil Ohlin fra Folkpartiet som statsminister. I Centerpartiet valgte en å fortsette sin støtte til den sittende mindretallsregjeringen med sosialdemokraten Tage Erlander som statsminister.
Arthur Engberg

**Jonas Arthur Engberg** (født 1. januar 1888 i Hassela sogn i Hälsingland, Gävleborgs län, død 27. mars 1944 i Härnösand) var en svensk sosialdemokratisk politiker og avismann. Han studerte ved Uppsala universitet 1908-1913. Han var riksdagsmedlem 1917–1940 og ecklesiastikminister 1932-1936 og høsten 1936-1939. I 1940 ble Engberg landshövding i Västernorrlands län.

## Medlemskap og utmerkelser
Engberg ble utnevnt til æresdoktor ved Uppsala universitet i 1936. 

## Referanser
Ivar Vennerström

**Ivar Teodor Vennerström** (født 1881 i Brunskog i Sverige, død 1945) var en svensk politiker (sosialdemokrat og venstresosialist), forsvarsminister 1932&ndash;1936, leder av riksdagens andre og førstekammer henholdsvis 1915&ndash;1927 og 1927&ndash;1936, redaktør Flamman 1906&ndash;1907 og Nya Norrland 1912&ndash;1932, samt landshøvding i Värmlands län fra 1936.

## Bibliografi
* *[[F.V. Thorsson: En minnesskrift]]* (1926)

## Referanser
Ernst Wigforss

**Ernst Wigforss** (født 24. januar 1881 i Halmstad, død 2. januar 1977 i Stora Hult i Båstads kommune) var en svensk sosialdemokratisk politiker. Han var finansminister 1925&ndash;1926, 1932&ndash;1936 samt 1936&ndash;1949. Han var også dosent i nordiske språk ved Lunds universitet.

Wigforss var sønn av malermester Frans Wigforss og Tekla Lindquist. Han giftet seg i 1913 med Eva Jönsson, som var datter av kjøpmann Sven Jönsson i Kristianstad og Anna Christine Klinker. Han var i fetter til forfatter John Wigforss.

Wigforss regnes som en av det svenske sosialdemokratiets store ideologer og tilhørte fra studietiden den intellektuelle elite ved Lunds universitet. Han var den første betydningsfulle sosialdemokratiske finansminister og hans økonomiske program og teorier farget politikken. Han har deltatt i oppbyggingen av det som kalles for folkhemmet. Han var talsmann for en prinsipiell kritikk mot det markedsøkonomiske systemet.

## Referanser


## Eksterne lenker
* 
* 
*  Wigforssforeningen
*  Tekst fra pamfletten «Har vi råd att arbeta?»
Bergesen d.y.

**Bergesen d.y. ASA** var et norsk rederi og et av verdens største.

Rederiet ble grunnlagt av Sigval Bergesen d.y. (1893–1980). Han var sønn av Sigval Bergesen, som også var skipsreder, men i 1935 brøt han med faren for å danne sitt eget selskap. Det samme året kjøpte han tankeren «President de Vogue» (omdøpt til «Bergesund»), i 1937 «Charles Racine» og i 1939 «Anders Jahre» (omdøpt «Bergeland»). Da andre verdenskrig brøt ut eide han tre tankskip. «Charles Racine» ble truffet av torpedoer og senket i 1942.

I løpet av krigstiden posisjonerte Bergesen seg i markedet og i 1950 hadde han fire skip i flåten, syv i 1955 og 16 i 1970. To av selskapets OBO-skip, MS «Berge Istra» og MS «Berge Vanga», søsterskip bygd i Pula i Kroatia, forsvant sporløst i henholdsvis Stillehavet og Atlanterhavet i 1975 og 1979.

I 1976 ble Sigval Bergesen d.y. tvunget til å trekke seg tilbake av helsemessige årsaker. Ledelsen av selskapet ble overlatt til to av hans barnebarn, Petter C.G. Sundt og Morten Sig. Bergesen som var fettere. Ti år senere ble selskapet børsnotert, og i 2003 solgte Petter Sundt og Morten Bergesen aksjene sine til World-Wide Group.

I dag har selskapet over 3&nbsp;500 ansatte over hele verden. Det er verdens største eier og operatør av LPG-tankere, et segment de gikk inn i 1978.

## Eksterne lenker
* 

## Referanser
Oskarshamn kjernekraftverk

**Oskarshamns kjernekraftverk** er et kjernekraftverk i Simpevarp i Oskarshamns kommun, vel 25 km fra kommunesenteret Oskarshamn. Den første av tre reaktorer stod klar i 1972. Verket produserte på det meste mer enn 10 prosent av Sveriges elektriske energi. Etter at to reaktorer ble stengt i 2015 og 2017, har kraftverket en årsproduksjon på om lag 10 TWh. Reaktor 3 var en stund vedtatt å skulle stenges i 2020, men den avgjørelsen ble omgjort og etter en oppgradering i 2018 har den nå levetid til 2035.

Ved verket ligger også Centralt mellanlager för använt kärnbränsle (CLAB). Kraftverket eies av *Oskarshamnsverkets Kraftgrupp AB*, som i sin tur eies 54,5 % av E.ON og 45,5 % av Fortum.

## Reaktorer
Verket har tre reaktorer.

### Oskarshamn 1
* Effekt: 495 MW (2006)
* Type: Varmtvannsreaktor, BWR
* Leverandør: ASEA-ATOM
* Satt i drift: 1971
* Stengt: 2017
* Sirkulasjonspumper: 4 stk 

### Oskarshamn 2
* Effekt: 625 MW (2006)
* Type: Varmtvannsreaktor, BWR
* Leverandør: ASEA-ATOM
* Satt i drift: 1974
* Stengt: 2015
* Sirkulasjonspumper: 4 st

### Oskarshamn 3
* Effekt: 1400 MW (2015)
* Type: Varmtvannsreaktor, BWR
* Leverandør: ASEA-ATOM
* Satt i drift: 1985
* Sirkulasjonspumper: 8 st

## Se også
*Barsebäck

## Referanser


## Eksterne lenker
* 
* Oskarshamn 3 Det internasjonale atomenergibyrået
Petter C.G. Sundt

**Petter Christian Grüner Sundt** (født 9. april 1945, død 28. november 2007) var en norsk skipsreder og forretningsmann.

Sammen med fetteren Morten Sig. Bergesen overtok Petter Sundt i 1976 ledelsen av Bergesen-rederiet etter at bestefaren Sigval Bergesen d.y. var blitt tvunget til å trekke seg tilbake av helsemessige årsaker. Sammen med søsknene sine kontrollerte de to nærmere 70 prosent av rederiet. Etter hvert ønsket de andre familiemedlemmene å få realisert sine verdier. Bak ryggen på Petter Sundt og Morten Bergesen forsøkte de andre fire søskenbarnene å selge sin eierandel til Kosmos for 1,3 milliarder kroner. Morten Bergesen og Petter Sundt tok så eiermessig kontroll og børsnoterte selskapet. De kontrollerte rederiet inntil de solgte det til den kinesiske Sohmen-Paofamilien i 2003.

I forbindelse med salget til Sohmen-familien uttalte Sundt og Bergesen at de mente rederiet opphørte som familieselskap da det ble børsnotert i 1986, men at de etter det har fungert som «stabiliserende faktor» i Bergesen.  «Familierederiet ble begravet, var dødt og ferdig, da den øvrige familie forsøkte å selge rederiet til Kosmos i Sandefjord i 1986. Morten og jeg måtte låne 1,2 milliarder for benytte forkjøpsretten. Deretter ble rederiet børsnotert. Vi solgte det vi hadde kjøpt, for å betale gjelden», sa Sundt til Aftenposten etter at salget var annonsert.

Sundt eide privatfly-selskapet Sundt Air. Sammen med Christian Ringnes hadde han betydelige eiendomsinvesteringer i Sverige. Sundt hadde også en stor portefølje finansielle plasseringer.

Sundt døde på Lovisenberg av kreft 28. november 2007 etter et lengre sykeleie og etterlot seg to barn og arvinger.

## Referanser
Mouvement démocrate

**Mouvement démocrate** (**MoDem**; fransk, «Demokratibevegelsen»)  er et fransk politisk parti i Frankrike grunnlagt den  10. mai 2007 av partilederen for Union pour la démocratie française (UDF), François Bayrou før parlamentsvalget 2007, etter hans sterke framgang i presidentvalget.

Den 13.&nbsp;desember 2024 ble partilederen François Bayrou utnevnt av Frankrikes president Emmanuel Macron til ny statsminister i Frankrike.

## Ideologi
Partiet er et pro-europeisk sentrumsparti. 

## Referanser


## Eksterne lenker
* 
*
Arve (elv)

**Arve** er ei elv i departementet Haute-Savoie i Frankrike og kantonen Genève i Sveits. Den er ei sideelv til Rhône, og er cirka 100 kilometer lang. 

Elva starter i Alpene, nær den sveitsiske grensen, hvor den får vann fra mange isbreer i Chamonix-dalen (mest fra Mer de Glace) før den renner mot nordvest, og noen få kilometer inn i Sveits før samløpet med Rhône i Genève.

Arve renner gjennom følgende byer: Chamonix, Sallanches, Cluses, Bonneville, Annemasse, og Genève.

## Eksterne lenker
*
Socialistiskt Alternativ

**Socialistiskt Alternativ** (fram til 2023 *Rättvisepartiet Socialisterna* og også tidligere fram til 1997 *Arbetarförbundet Offensiv*) er et svensk politisk parti, etablert i 1973, som er basert på sosialisme, trotskisme og er registrert for valg til riksdagen. Partileder er Per-Åke Westerlund. Partiets hovedkontor ligger i Farsta utenfor Stockholm.

Partiet ble etablert av gruppen omkring avisa *[[Offensiv (avis)|Offensiv]]* etter at de hadde blitt ekskludert fra det sosialdemokratiske partiet og dets ungdomsorganisasjon SSU. Partiet er svensk seksjon av *[[International Socialist Alternative]]*.

## Referanser


## Eksterne lenker
*
Tobleroneskandalen

**Tobleroneskandalen** (eller **Tobleroneaffären/Sahlinaffären**) var en svensk politisk skandale som ble oppdaget i oktober 1995. Den gjaldt håndteringen av riksdagens kontokort som Mona Sahlin hadde disponert 1990–91 som arbeidsmarkedsminister. Anklagen resulterte i en forundersøkning som ikke førte fram ettersom det ikke ble avdekket noe straffbart forhold. Dels skyldtes dette også at Sahlin, som i 1995 var visestatsminister og fremste kandidat til å overta som partileder i Sosialdemokraterna etter Ingvar Carlsson, gikk av og lot være å stille til valg.
Johnny Engstrøm

**John Erik Engstrøm**, bedre kjent som **Johnny Engstrøm**, var en norsk fotballspiller og trener som spilte for Ålgård FK og Bryne på 60- og 70-tallet. Han fikk 458 kamper og scoret 158 mål for Ålgård, mens han fikk 118 kamper og scoret 22 mål for Bryne. 

## Referanser
Earache Records

**Earache Records** er et heavy metal-orientert plateselskap basert i Nottingham i England og i New York, USA. Det hjalp til med å dra i gang ekstrem musikk ved å utgi mange av de tidligste grindcore og death metal-platene i perioden fra 1988 til 1992.

## Historie
Earache ble dannet sist på åttitallet av Digby «Dig» Pearson. I 1985, før han antok navnet «Earache Records», ga Pearson ut *Anglican Scrape Attic*, en samling av tidlige hardcore punk og crossover band (som Hirax, Lipcream, Concrete Sox, etc.). Den første offisielle Earache-utgivelsen, på vinyl i 1987, og med katalog-referansen MOSH 1, var The Accüseds *[[Return of Martha Splatterhead]]*. Selskapets første store utgivelse, imidlertid, var Napalm Deaths debutalbum *[[Scum (album)|Scum]]*. I 1989 ga Earache ut Naked Citys *[[Torture Garden (album)|Torture Garden]]*, en LP av «hardcore miniatyrer». Samlealbumet *[[Grindcrusher]]* kom i 1990.

Earache har mange sub-labels, herunder Wicked World Records, Elitist Records, og de kortlivede Necrosis Records og Sub Bass Records. 

Senere utgivelser omfatter arbeider av Deicide og av de californiske rockerne Adema, som kom inn på USAs Billboard-charts top 200 i april 2005.

Earache har blitt uatskillelig lenket spesielt til death metal-scenen. Men de har også utgitt det walisiske ragga-metal bandet Dub War, Nottinghams hardcore techno-gruppe Ultraviolence og Mick Harris' industrial/eksperimentelle Scorn, og hver gang har de utvidet den ekstrem musikkens grenser. Earache har i det siste signert enda mere musikalsk eventyrlystne grupper, som for eksempel Ewigkeit, men death metal og grindcore, som selskapet skapte navnet sitt med, dominerer fortsatt.

Den opprinnelige logoen til Earache Records ble designet av Jeffrey Walker, vokalist og bassist i bandet Carcass.

Tidlig i 2007 skrev selskapet under en distribusjonsavtale med Caroline Distribution. Avtalen omfatter både digital og butikk-distribusjon av selskapets utgivelser.

## Betydningsfulle artister (tidligere og nåværende)
* Adema
* Akercocke
* Anal Cunt
* At the Gates
* The Berzerker
* Biomechanical
* Blood Red Throne
* Bring Me the Horizon (kun for USA-utgivelser)
* Brutal Truth
* Bolt Thrower
* Bonded by Blood
* Cadaver
* Carcass
* Cathedral
* Concrete Sox
* Coalesce
* Cult of Luna
* Decapitated
* December Wolves
* Deicide
* Delta 9
* Disciples of Annihilation
* Dub War
* Entombed
* Evile
* Ewigkeit
* Extreme Noise Terror
* Forest Stream
* Fudge Tunnel
* Gama Bomb
* Godflesh
* Hate Eternal
* The Haunted
* Insision
* Iron Monkey
* Lawnmower Deth
* Massacre
* Misery Loves Co.
* Morbid Angel
* Mortiis
* Municipal Waste
* Naked City
* Napalm Death
* OLD
* Pitchshifter
* Scorn
* Society 1
* Sore Throat
* SSS
* Sleep
* !T.O.O.H.!
* Terrorizer
* Ultraviolence
* Usurper
* Vader
* With Passion

## Eksterne lenker
* 
* Chronicles of Chaos: Intervju med Digby Pearson
Rob Pardo

**Rob Pardo** (født 9. juni 1970) er en amerikansk videospilldesigner. Han var visepresident innenfor spilldesign hos Blizzard Entertainment inntil 3. juli 2014. Tidligere var han ledende designer på *[[World of Warcraft]]*. I 2006 ble han av Times Magazine oppnevnt som en av verdens 100 mest innflytelsesrike personer i verden.

I 2016 grunnla han videospillstudioet Bonfire Studios.

## Referanser


## Eksterne lenker
* 
*
Megaraptor

**Megaraptor** («stor tyv») er en dinosaur som levde på slutten av krittperioden.

## Klassifikasjon
Megaraptor var først anslått å være en gigantisk dromaeosaur, etter at en klo (ca. 40 cm lang) ble funnet i Argentina i 1997. Men senere ble det klart at denne enorme kloen satt på tommelen, ikke foten, som hos dromaeosaurene. Det var vanskelig å finne ut hvilke gruppe Megaraptor tilhørte ettersom bare en hånd var funnet, så den var først anslått å være i spinosauridaefamilien, som baryonyx, suchomimus og spinosaurus, eller i carcharodontosauridaefamilien. Størrelsen på Megaraptor er ca. 8–9 meter lang og 3–4 meter høy. 

Megaraptor er nå klassifisert som en neovenator allosaur.

## Australske slektninger
En nær slektning av megaraptor, australovenator, ble funnet i Australia i 2009. Denne kjøtteteren var også en allosaur og hjalp veldig mye med å finne den rette identiteten til megaraptor.
I sørøstlige Australia, i det såkalte Dinosaur Cove, er det også funnet fossiler av enda en dinosaur som kanskje også var nært beslektet med megaraptor. Den var trolig halvparten av størrelsen til megaraptor og er ikke navngitt enda.


Fil:Megaraptor-Kralle.jpg|Megaraptorklo
Fil:Megaraptor.jpg|Megaraptorskjelett utstilt i Tokyo, Japan.


## Eksterne lenker
*
Leirdalen

**Leirdalen** er navnet på flere daler i Norge:
*Leirdalen i Luster i Sogn og Fjordane.
*Leirdalen, sidedal til Bøverdalen i Lom i Gudbrandsdalen i Innlandet.
*Leirdalen i Aure i Møre og Romsdal.
Spitfire Records

**Spitfire Records** er amerikansk plateselskap. Spitfire er et datterselskap av Eagle Rock Entertainment, og er basert i New York, USA.

## Artister (tidligere og nåværende)
* Testament
* Black Label Society
* Bring 'Em Bach Alive!
* N17
* Napalm Death
* Alice Cooper
* Apocalyptica
* Cradle of Filth
* Crimson Glory
* Last Hard Men
* Dog Fashion Disco
* My Ruin
* Overkill
* The Exploited
* Cathedral
* Beautiful Creatures
* Rich Ward
Nils Karleby

**Nils Teodor Karleby** (født 18. juni 1892 i Västra Karleby, Malmöhus län, død 2. mars 1926 i Stockholm) var en svensk sosialdemokratisk politiker, ideolog og avismann.

Han var sønn til snekkeren Nils Jönsson og Teolinda Erlandsson, giftet seg i 1917 med Anna Elvira Söderberg, som var datter av skomaker Olof Pettersson og Selma Persson.

Karleby er ikke først og fremst kjent for sine politiske gjerninger, snarere for sine ideologiske skrifter som fikk sterk innflytelse på utformingen av det svenske sosialdemokratiet.

## Referanser
Claes Tholin

**Claes Emil Tholin** (1860–1927) var en svensk politiker og fagforeningsleder.

Han vokste opp på landsbygda i Västergötland og kom i tiårsalderen i lære som skredder. Han kom i kontakt med arbeiderbevegelsen i København og senere i Stockholm, mens han arbeidet som skredder der.

Tholin var, etter at Sveriges socialdemokratiska arbetareparti gikk bort fra kollektivt lederskap, partileder fra 1896 til 1907. Han var også ombudsmann i svenske LO og satt i utvalget for storstreiken i 1902.

## Referanser
Vampire: The Requiem

**Vampire: The Requiem** er et rollespill publisert av White Wolf. Det er satt til en fiktiv setting omtalt som World of Darkness og er oppfølgeren til -serien. 

Det ble første gang utgitt i august 2004. Til tross for at det var et helt nytt spill brukte det mange elementer fra tidligere spill når det gjaldt spillmekanisme og lignende. 

## Eksterne lenker
*
Sil- og fjesingfisker

* Champsodontidae
* Cheimarrhichthyidae
* Chiasmodontidae
* Creediidae
* Leptoscopidae
* Percophidae
* Pinguipedidae
* tobisfisker
* fjesinger
* Trichodontidae
* Trichonotidae
* stjernekikkere

**Sil- og fjesingfisker (Trachinoidei)** er en gruppe piggfinnefisker. De fleste artene er marine og lever i tropiske strøk.

Systematikken til denne gruppen er omdiskutert og forandringer vil komme etterhvert som flere undersøkelser blir gjort. I denne artikkelen blir Nelson (2006) brukt.

## Referanser


## Litteratur
* 

## Eksterne lenker
*
Julian Strøm

**Julian Tidemann Strøm** (1901–1992) var en norsk skuespiller og teatersjef. Han er kjent som en forkjemper for det norske dukketeateret.

## Biografi

### Teaterroller og kulturkvelder
Julian Strøm var elev ved Nationaltheatret. Han debuterte på Mayol-teatret i 1920. I begynnelsen av 1920-tallet var Strøm engasjert ved Stavanger Teater der han blant annet satte opp *Veslefrikk med fela*. Han flyttet senere tilbake til fødebyen der han bodde i kunstnerkolonien på Ekeberg. På 1930- og 1940-tallet avholdt Strøm opplesnings- og kulturkvelder. Han drev også et eget énmannsteater med støtte fra kirken og undervisningsdepartementet, senere i samarbeid med Riksteatret. 

### Dukketeater
Strøm var sjef for Folketeatrets dukketeater 1953-1959, noe som ble en plattform for ham til å utvikle sine idéer. Dukketeater var på denne tiden lite utbredt i Norge, og Strøms mål var at det skulle bli en anerkjent kunstform. Den første oppsetningen på Folketeatrets dukketeater var *Gjete kongens harer*, som var basert på folkeeventyret med samme tittel.

Da Folketeatret ble slått sammen med Det Nye Teater i 1959 og dannet Oslo Nye Teater, flyttet Julian Strøm med dit. Julian Strøms datter Birgit Strøm tok over ledelsen av Oslo Nye Teaters Dukketeater.

Gjennom «Julian Strøms Dukketeater» bidro han i en rekke forestillinger og eventyrserier for NRKs barne- og ungdomsavdeling.

### Filmskuespiller
Strøm var også filmskuespiller og debuterte i 1921 i Rasmus Breisteins film *[[Felix (film)|Felix]]*. Etter denne filmen gikk det over 50 år innen hans neste filmrolle; i 1973 spilte han Johannes Bakken i filmen *[[Anton (film)|Anton]]* av Per Blom. Rollen gav Strøm utmerkelsen «Den gyldne reke» under filmfestivalen i Drøbak det samme året. Han gjorde ytterligere noen filmroller på 1970-tallet.

### Priser og utmerkelser
Strøm fikk Kongens fortjenstmedalje i gull i 1978.

## Familie
Strøm var sønn av kunstsmed Julius Strøm og dennes hustru Marie Kristine. Han var fra 1927 gift med lærer Selma Hanna Johnsgård (1901–1989). Julian Strøm var faren til dukkespillerne Birgit Strøm og Elisabeth Strøm Henriksen, og morfar til skuespiller og regissør Camilla Strøm Henriksen.

## Filmografi
* 1921 – *[[Felix (film)|Felix]]*
* 1973 – *[[Anton (film)|Anton]]*
* 1975 – *[[Hustruer]]*
* 1976 – *[[Reisen til julestjernen]]*

## På TV
* 1965 - *Den forvandlede brudgom* (Fjernsynsteatret, stemme) 
* 1975 - *[[Prototypen – en av mange]]* (Fjernsynsteatret)
* 1979 - *[[Mareritt ved midtsommer]]*
* 1965-1985: *[[Julian Strøms dukketeater (TV-program)|Julian Strøms dukketeater]]*

## Referanser


## Eksterne lenker
*
Johan Ernst Welhaven

**Johan Ernst Welhaven** (1775–1828) var en avholdt prest ved St. Jørgens hospitals kirke i Bergen. Han gjorde en stor innsats for hospitalets spedalske. Han var dessuten far til Johan Sebastian Welhaven.

## Avstamning
Farfaren, Christopher Welhaven eller Welhaver (1725–83), var possementmaker fra Ribnitz ved hansabyen Rostock i dagens nordøstlige Tyskland. Hans sønn, Johan Andreas Welhaven (1748–1811), kom 17 år gammel til Bergen som læresvein («junge») på Hansabryggen. Etter seks år var han blitt «gesell». Med tiden ble han lærer ved den tyske fattigskolen opprettet i 1777 i tilknytning til Tyskerkirken i Bergen. Senere ble han også organist og klokker i nevnte kirke. Han giftet seg med Elisabeth Margrethe Woltmann (d. 1814), også hun fra Nordøst-Tyskland. Johan Andreas Welhaven ser ut til å ha vært en hardt arbeidende mann som foruten å tilegne seg det norske språket kostet høyere utdannelse for sine tre sønner, deriblant Johan Ernst Welhaven.

## Livsløp
Johan Ernst Welhaven ble ordinert til prest i 1801, og arbeidet hele sitt yrkesaktive liv ved St. Jørgens kirke, i første omgang som kapellan (1801–07), senere som sogneprest (1808–27). I 1806 giftet han seg med Else Margrethe Cammermeyer (1785–1853). Welhavens svigerfar, Johan Sebastian Cammermeyer (1730–1819), var en dansk kapellan i Korskirken i Bergen. Svigermoren, Maren født Heiberg (1742–1812), var også danskættet og dessuten tante (faster) til den danske dikteren Peter Andreas Heiberg (far til Johan Ludvig Heiberg).

I 1827/28 fikk Johan Ernst Welhaven prestestilling i Bergen domkirke, men døde like før han skulle tiltre.

## Etterslekt
Mange sentrale personer i norsk kultur og samfunnsliv er etterkommere av Johan Ernst Welhaven og Else Margrethe Cammermeyer. Mellom deres elleve barn kan nevnes de tre forfatterne Johan Sebastian Cammermeyer Welhaven (f. 1807), Elisabeth Cathrine Welhaven (f. 1815) og Johan Ernst Welhaven d.y. (f. 1818). Gjennom datteren, Maren Welhaven gift med Michael Sars, ble de morforeldre til historikeren Ernst Sars og zologen Ossian Sars.

## Eksterne lenker
* https://web.archive.org/web/20071214160346/http://www.lepra.no/default.asp?kat=388&id=1802
Satsvis fil

En **satsvis fil** er en tekstfil som inneholder forskjellige kommandoer som er ment å bli kjørt av  CLI-klienten på en datamaskin. Dette gjelder for DOS, OS/2 og Windowsversjonene som baseres på NT. I dag brukes ofte batch-skript i større sammenhenger for å automatisere handlinger som skal gjøres på datamaskinen. Dette er en enkel metode for lett å programmere systemet til å utføre kommandoer automatisk, og det kreves ingen kunnskaper om andre språk som C++ eller Visual Basic.

## Kjøring av batch-skript
Ved kjøring av batch-skript brukes et shell-program. Dette er i Windows *command.com* eller *cmd.exe* (også kjent som ledetekst).
Shell-programmet kjører batch-skriptet linje for linje. I hovedsak er det som å åpne cmd.exe og skrive inn kommandoene manuelt.
Systemadministratorer bruker ofte .bat-filer for å endre innstillinger på flere datamaskiner i et nettverk. Dette er en mer rasjonell metode enn å skrive inn samme kommandoen på flere hundre datamaskiner.

## Eksempler
I dag er det flere forskjellige bruksområder for batch-filer. Nybegynnere innenfor IT bruker ofte batch-skript for å imponere venner med å lage liksomvirus. Et av disse skriptene kan for eksempel være et skript som starter et program flere ganger etter hverandre helt til PC-en krasjer eller man avslutter programmet.

 @echo off
 :starte
 start =iexplore.exe
 goto starte

Skriptet ovenfor kommanderer datamaskinen til å åpne Internet Explorer.

Man kan også lage skript som avslutter maskiner i nettverket ved behov. Dette gjelder også den lokale datamaskinen og det er enkelt å bruke.

 @echo off
 shutdown -s -f
 exit

Dette skriptet avslutter den lokale datamaskinen uten advarsel. For å finne ut forskjellige parametere ved bruk av *shutdown*-kommandoen skriver man `shutdown /help` i cmd.exe. 

## Lage batch-skript
Man kan lage en satsvis fil i et hvilket som helst tekstredigeringsprogram, f.eks. *[[Windows Notisblokk]]*. Man skriver skriptet og lagrer det med filendelsen *BAT* (blant annet for MS-DOS), *CMD* (blant annet for Windows NT eller OS/2). Filendelsen er viktig, ellers blir dokumentet sett på som et helt vanlig tekstdokument.

## Kommandoer
Kommandoene som kan brukes i batchskript er mange. Den beste måten å finne frem til rett bruk av forskjellige kommandoer er å prøve seg frem hvis man har litt kunnskap. Nedenfor er noen kommandoer for Windows:
* *ipconfig* – viser IP-adresse, og hvis man bruker prefixen /all vil du få mer informasjon. 
::Hvis du vil gi datamaskinen ny IP-adresse brukes da `ipconfig /release` og `ipconfig /renew`.
* *ECHO* – Skriver ut tekst i cmd.exe.
* *copy* og *xcopy* – kopierer filer
* *NET* – Kommando for funksjoner relatert til nettverk. Deling av filer, lokalgrupper, eksterngrupper og meldingsfunksjon.

For flere kommandoer kan man skrive "help" i CLI-klienten.

## Se også
* Batch-kjøring
Rickard Sandlers regjering

**Rickard Sandlers regjering** var en sosialdemokratisk regjering som tiltrådte 24. februar 1925 og gikk av 7. juni 1926.

Rickard Sandler ble statsminister etter Hjalmar Brantings plutselige død. Noen måneder rammet et nytt dødsfall regjeringen da finansminister Fredrik Vilhelm Thorsson døde.

Det store spørsmålet for denne regjeringen var kutt i militærutgiftene, noe en klarte med støtte fra det liberale partiet. Regjeringen gikk av i juni 1925 på grunn av Stripakonflikten, der hovedspørsmålet var om arbeidsløse måtte ta arbeid på arbeidsplasser der det eksisterte arbeidskonflikter. Sandler sa: «Det är bättre att denna regering faller än att regeringsmakten lämnas att förfalla».
John Kristian Dahl

**John Kristian Dahl** (født 27. mars 1981 i Kirkenes) er en norsk langrennsløper som har vært spesialist på sprintøvelsene, men etterhvert også har gjort det bra i turrenn, blant annet i Pasvikrennet. Han vant Vasaloppet i 2014, 2016 og 2017.

## Biografi
Dahl debuterte i verdenscupsammenheng i 2001 og tok sin første pallplassering i Toblach i 2003. Han representerte Kirkenes og Omegn Skiklubb før han flyttet til Trøndelag og Strindheim Idrettslag.

Dahl tok sin første verdenscupseier da han vant sprinten i Davos 13. desember 2009. Til tross for dette ble han ikke tatt ut til den norske troppen til OL i Vancouver 2010.  I det siste verdenscupløpet før OL ble han nr. 2, bare slått av svenske Emil Jönsson. Per 6. februar 2010 har han ni individuelle pallplasseringer fra verdenscupløp, én seier, fire andreplasser og fire tredjeplasser.

Dahl vant Vasaloppet i 2014 etter å ha blitt nummer sju i året før. Han ble nummer to i Marcialonga i 2014. Han vant Vasaloppet for andre gang i 2016, og for tredje gang i 2017. I 2016 vant han det 200 km lange Nordenskiöldsloppet, første gang dette rennet ble arrangert i moderne tid. 

## Resultatoversikt
### Verdenscupen i langrenn
;Enkeltseire

;Sammenlagt

### Continental Cup
;Enkeltseire

;Sammenlagtplasseringer Skandinavisk Cup

### Ski Classics
;Enkeltseire

;Sammenlagt

## Referanser


## Eksterne lenker
* 
*  Profil hos Worldloppet
*  Profil hos Ski Classics
Hjalmar Brantings andre regjering

**Hjalmar Brantings andre regjering** tiltrådte 13. oktober 1921 og satt fram til 19. april 1923.

Ved valget 1921 fikk sosialdemokratene 36,2 prosent og Hjalmar Branting fikk i oppdrag å etablere regjeringen.

Diskusjonene i begynnelsen av 1920-tallet om alkohol-salg hadde tvunget alle partier til å ta et standpunkt. Den sosialdemokratiske kongressen i 1920 hadde vedtatt at riksdagen ikke burde vedta et forbud om ikke en folkeavstemning gav to tredels flertall for dette. Regjeringen skrev ut en folkeavstemning, som endte med et knappt flertall for motstanderne av forbud.

Regjeringen gikk av på spørsmålet økonomisk støtte til 4000 arbeidere som mistet arbeidet etter en arbeidskonflikt. Riksdagens førstekammer stemte ned forslaget og regjeringen gikk 6. april 1923.
Hjalmar Brantings første regjering

**Hjalmar Brantings første regjering** tiltrådte 10. mars 1920 og gikk av 27. oktober samme år.

Dette var den første rene sosialdemokratiske regjeringen i Sverige og i verden. Selv om sosialdemokratene var det største partiet i Sveriges riksdag etter innføringen av den allmenne stemmeretten, var de fortsatt avhengige av støtte fra Liberala samlingspartiet, som de hadde brutt sitt tidligere regjeringssamarbeid med.

Ved valget 1920 gikk sosialdemokratene tilbake med 11 mandater, og i riksdagen var liberalerne fortsatt i vippeposisjon mellom sosialdemokratene og høyrepartiet. I påvente av valget 1921 ville ingen parti overta regjeringsmakten, og kong Gustav V måtte gi Louis De Geer oppdraget å danne en embetsmannsregjering.

Hjalmar Brantings første regjering ble den første i en rekke av svake mindretallsregjeringer i Sverige, som har blitt forklart med både partifragmentering og dårlig samarbeidsklima.

## Regjeringens medlemmer

## Referanser
Jungfrau

**Jungfrau** (tysk for «jomfru») er et fjell i Berner Oberland i Sveits. Toppen som når 4&nbsp;158&nbsp;moh. ligger i kantonen Bern, men sørdelen ligger i Wallis. Jungfrau ligger ved Aletschbreen. Fjellet er den høyeste toppen i den kjente troikaen Eiger, Mönch og Jungfrau.

## Referanser


## Eksterne lenker
* 
* Foto av fjellene Eiger, Mönch og Jungfrau
Fredrik von Otters regjering

**Fredrik von Otters regjering** var Sveriges regjering mellom 12. september  og 5. juli 1902. Statsminister var Fredrik Wilhelm von Otter.
Hjalmar Brantings tredje regjering

**Hjalmar Brantings tredje regjering** overtok 14. oktober 1924 etter Regjeringen Trygger, og dette ble den tredje regjeringen med Hjalmar Branting som statsminister. Av helsemessige årsaker gikk Branting av og regjeringen fikk det nye navnet Regjeringen Sandler 24. januar 1925.

Valget 1924 ble svært jevnt og sosialdemokratene tok 104 mandat. Kong Gustaf V forsøkte å få Carl Gustaf Ekman til å etablere en høyreregjering uten å lykkes. Når Branting så fikk kongens henvendelse sa han seg villig til å etablere en ren sosialdemokratisk mindretallsregjering. I november ble Branting syk, og en måtte lete etter en annen statsministerkandidat. Fredrik Vilhelm Thorsson var den opplagte kandidat, men også han ble syk. 19. januar 1925 leverte Branting sin avskjedssøknad og ble etterfulgt av Rickard Sandler.
Guðbergur Bergsson

**Guðbergur Bergsson** (født 16. oktober 1932 i Grindavík, død 4. september 2023) var en islandsk forfatter.

Guðbergur utdannet seg ved Islands universitet for å få lærereksamen, og dro deretter til Universitetet i Barcelona for å utdanne seg innen litteratur. Hans tid i Spania gjorde ham til en av de ledende oversetterne av spansk litteratur på Island.

Hans første bok kom ut i 1961. Han skrev om lag 20 bøker, blant annet poesi og barnelitteratur. I 2004 fikk han Svenska Akademiens nordiska pris, og hans verk har blitt oversatt til mange ulike språk.

## Bibliografi
* *Músin sem læðist*, 1961
* *Tómas Jónsson, metsölubók*, 1966
* *Ástir samlyndra hjóna*, 1967
* *Anna*, 1968
* *Það sefur í djúpinu*, 1973
* *Hermann og Dídí*, 1974
* *Það rís úr djúpinu*, 1976
* *Saga af manni sem fékk flugu í höfuðið*, 1979
* *Sagan af Ara Fróðasyni og Hugborgu konu hans*, 1980
* *Hjartað býr enn í helli sínum*, 1982
* *Leitin að landinu fagra*, 1985
* *Froskmaðurinn*, 1985
* *Svanurinn*, 1991
* *Sú kvalda ást sem hugarfylgsnin geyma*, 1993
* *Ævinlega*, 1994
* *Lömuðu kennslukonurnar*, 2004

## Priser og utmerkelser
* Svenska Akademiens nordiska pris (2004)

## Referanser
Karl Staaffs første regjering

**Karl Staaffs første regjering** var Karl Staaffs første regjering Sveriges statsminister. Regjeringen overtok etter Regjeringen Lundeberg 7. november 1905 i samband med valget 1905, og ble etterfulgt av Regjeringen Lindman I 29. mai 1906. Staaffs regjering var den første liberale regjeringen i landet.
Neuchatelsjøen

**Neuchatelsjøen** (fransk *Lac de Neuchâtel*; tysk *Neuenburgersee*) er en innsjø i det vestlige Sveits. Den ligger hovedsakelig i kantonen Neuchâtel.

Neuchatelsjøen har et areal på 217,9 km², og er dermed den største innsjøen som i sin helhet ligger i Sveits. Sjøen er del av en gruppe på tre innsjøer som kalles Jurasjøene; de to andre er Bielersjøen og Murtensjøen. I 1853 ble sjøen kanalisert med Murtensjøen via Broye-elva, og med Bielersjøen i 1875-83 via Thielle-elva.

Byen Neuchâtel ligger ved bredden av Neuchatelsjøen.
## Referanser

## Eksterne lenker
*
L’Ulivo

**L'Ulivo** (på norsk **Oliventreet**) er navnet på flere valgallianser i Italia mellom ulike sentrums- og venstrepartier under ledelse av Romano Prodi. L'Ulivo er nå innlemmet i den nye koalisjonen L'Unione og medlemmene slått sammen til Partito Democratico. 

L'Ulivo  deltok ved det parlamentsvalget i 2006 den 9. og 10. april som en allianse av tre partier: 
*Democratici di Sinistra
*Democrazia è Libertà - La Margherita
*Movimento Repubblicani Europei

## Oliventreet – sammen for Italia
**l'Ulivo – insieme per l'Italia** var en valgallianse dannet før parlamentsvalget den 21. april 1996 av:
*Partito Democratico della Sinistra, forløper til Democratici di Sinistra
*Partito Popolare Italiano
*Socialisti Italiani
*Federazione dei Verdi
*Rinnovamento Italiano 
samt tre mindre partier.

Etter parlamentsvalget dannet  L'Ulivo regjering sammen med Rifondazione Comunista. Da dette partiet forlot regjeringssamarbeidet den 9. oktober 1998 gikk Romano Prodi av som statsminister. Regjeringen Prodi ble etterfulgt av tre ulike regjeringer der L'Ulivo utgjorde hovedstammen. Statsministre i disse regjeringene var Massimo D'Alema (to ganger) og Giuliano Amato. 

Ved valget i 2001 tapte alliansen makten til Silvio Berlusconis Casa delle Libertà (på norsk *Frihetenes Hus*).

## Forente i Oliventreet – for Europa
Ved EU-parlamentsvalget den 12. juni 2004 samlet Prodi tre av de åtte tidligere alliansepartnerne i en ny allianse, under betegnelsen **Uniti nell'Ulivo per l'Europa**:   
*Democratici di Sinistra
*Democrazia è Libertà – La Margherita
*Socialisti Democratici Italiani, etterfølgerparti til Socialisti Italiani.
*Movimento Repubblicani Europei.

## Forente i Oliventreet
Den 13. september 2004 ble Oliventreet føderasjonen *Uniti nell'Ulivo*, bestående av de samme fire partiene som deltok i alliansen ved valget til nytt EU-parlament.  
## Eksterne lenker
*
Die Weltwoche

***Die Weltwoche*** («verdensuken») er et sveitsisk ukentlig nyhetsblad med en konservativ profil. Redaktør og utgiver er Roger Köppel. Kjente skribenter i bladet er parlamentsmedlemmet Christoph Mörgeli (SVP) og tidligere leder av sosialdemokratene SPS, Peter Bodenmann.

*Die Weltwoche* ble dannet som ukeavis i 1933, og hadde da en sterk antikommunistisk profil. Etter krigen ble avisen med moderat, men da Köppel tok over roret i 2001 gjorde han avisen om til et nyhetsblad og styrte profilen mot høyre.

## Referanser


## Eksterne lenker
*
Per Albin Hanssons andre regjering

**Per Albin Hanssons andre regjering** tiltrådte 28. september 1936 og gikk av 13. desember 1939. Regjeringen var en koalisjonsregjering mellom sosialdemokratene og Bondeförbundet.

Sommeren 1936 gikk Hanssons første regjering av fordi den ikke fikk støtte til sin forsvarspolitikk, til tross for at det bare var tre måneder til valget. Oppdraget om å etablere en ny regjering gikk til Bondeförbundets partileder Axel Pehrsson-Bramstorp. Denna såkalte «ferieregjeringen» gjorde ingenting spesielt ettersom riksdagen ikke var samlet. Høstens valg ble en stor framgang for sosialdemokratene og statsministeren leverte inn sin avskjedssøknad.

Per Albin Hansson fikk etablere sin andre regjering i samarbeid med Bondeförbundet som fikk tre ministerposter. 

Fram til andre verdenskrig gjennomførte regjeringen flere sosialpolitiske reformer, blant annet to ukers betalt ferie for alle.

Regjeringen gikk av ved utbruddet av vinterkrigen, og ble avløst av samlingsregjeringen med sosialdemokratene, Bondeförbundet, Folkpartiet og Högerpartiet.
Per Albin Hanssons tredje regjering

**Per Albin Hanssons tredje regjering**, eller **Samlingsregjeringen**, tiltrådte 13. desember 1939 og satt fram til den 31. juli 1945.

Samlingsregeringen bestod av representanter for Socialdemokraterna, Bondeförbundet, Folkpartiet og Högerpartiet. Den kom til som et resultat av det sovjetiske angrepet på Finland i vinterkrigen.

I regjeringserklæringen het det at regjeringens mål var å legge de innenrikspolitiske stridsspørsmålene til siden. Ettersom regjeringen bestod av fire partiledere ble mye makt overført fra riksdagen. Riksdagen hadde også forsynt regjeringen med ekstra fullmakter som en følge av krigen.

I praksis godkjente riksdagen beslutninger først i etterkant. Sveriges kommunistiska parti var ikke med i regjeringen, og heller ikke representert i utenrikskomiteen.
Per Albin Hanssons fjerde regjering

**Per Albin Hanssons fjerde regjering** tiltrådte 31. juli 1945 og gikk av når statsminister Per Albin Hansson plutselig døde 6. oktober 1946.
Tage Erlanders første regjering

**Regjeringen Erlander I** tiltrådte den 11. oktober 1946 etter Per Albin Hanssons plutselige død fem dager tidligere.

Regjeringen satt fram til 1. oktober 1951 da den ble erstattet av en koalisjonsregjering mellom sosialdemokratene og Bondeförbundet, Regjeringen Erlander II.
Neufelderkoog

**Neufelderkoog** er en kommune i kretsen Ditmarsken i Schleswig-Holstein, Tyskland. Neufelderkoog hører under Marne-Nordsjøs amt, og tidligere Marnelands amt. Neufelderkoog ble grunnlagt som egen kommune i 1928, og er dermed den yngste kommunen i Ditmarsken.

## Referanser


## Eksterne lenker
*
Per Albin Hanssons første regjering

**Per Albin Hanssons første regjering** ble etablert etter det svenske valget 1932 da Per Albin Hansson kunne etablere sin første regjering, en sosialdemokratisk minoritetsregjering. 

Regjeringens første oppgave var å håndtere landbrukets økonomiske krise, noe som førte til et forlik med Bondeförbundet.